CELEX: 32018D0874
Language: da
Date: 2018-06-14 00:00:00
Title: Kommissionens gennemførelsesafgørelse (EU) 2018/874 af 14. juni 2018 om fastsættelse af, at en midlertidig suspension af den præferencetold, som er fastsat i henhold til artikel 15 i Europa-Parlamentets og Rådets forordning (EU) nr. 20/2013, ikke er hensigtsmæssig for import af bananer med oprindelse i Nicaragua

15.6.2018   
            
            
               DA
            
            
               Den Europæiske Unions Tidende
            
            
               L 152/58
            
         KOMMISSIONENS GENNEMFØRELSESAFGØRELSE (EU) 2018/874
   af 14. juni 2018
   om fastsættelse af, at en midlertidig suspension af den præferencetold, som er fastsat i henhold til artikel 15 i Europa-Parlamentets og Rådets forordning (EU) nr. 20/2013, ikke er hensigtsmæssig for import af bananer med oprindelse i Nicaragua
   EUROPA-KOMMISSIONEN HAR —
   under henvisning til traktaten om Den Europæiske Union og traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 20/2013 af 15. januar 2013 om gennemførelse af den bilaterale beskyttelsesklausul og stabiliseringsmekanismen for bananer i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (1), særlig artikel 15, stk. 2, og
   ud fra følgende betragtninger:
   
               (1)
            
            
               Der indførtes en stabiliseringsmekanisme for bananer ved aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (2) (»aftalen«), som trådte midlertidigt i kraft i de mellemamerikanske lande i 2013 og specifikt i Nicaragua den 1. august 2013.
            
         
               (2)
            
            
               Ifølge denne stabiliseringsmekanisme, som blev indført ved forordning (EU) nr. 20/2013, kan Kommissionen, når en udløsende importmængde af friske bananer (position 0803 00 19 i Den Europæiske Unions kombinerede nomenklatur af 1. januar 2012) fra et af de pågældende lande er overskredet, ved en gennemførelsesretsakt, der skal vedtages i overensstemmelse med hasteproceduren i artikel 14, stk. 4, i forordning (EU) nr. 20/2013, enten midlertidigt suspendere den præferencetold, der finder anvendelse på importen af friske bananer for det pågældende land, eller fastsætte, at en sådan suspension ikke er hensigtsmæssig.
            
         
               (3)
            
            
               Importen til Unionen af friske bananer med oprindelse i Nicaragua overskred den 10. april 2018 den tærskel på 14 000 ton, der var blevet fastsat i aftalen.
            
         
               (4)
            
            
               I henhold til artikel 15, stk. 3, i forordning (EU) nr. 20/2013 har Kommissionen derfor taget hensyn til den virkning, som den pågældende import har på situationen på EU-markedet for bananer, for at afgøre, om præferencetolden bør suspenderes. Kommissionen har undersøgt den pågældende imports betydning for prisniveauet i Unionen, udviklingen i importen fra andre kilder samt den generelle stabilitet på EU-markedet for friske bananer.
            
         
               (5)
            
            
               Importen af friske bananer fra Nicaragua udgjorde kun 1,2 % af den samlede import til Unionen af friske bananer, som var omfattet af stabiliseringsmekanismen for bananer, da importmængden overskred tærsklen for 2018. Desuden tegner Nicaragua sig for 1,0 % af den samlede import af friske bananer til Unionen.
            
         
               (6)
            
            
               Importen fra store eksportlande, med hvem Unionen også har frihandelsaftaler, navnlig Colombia, Ecuador og Costa Rica, udgjorde hhv. 17,8 %, 23,4 % og 22,2 % af deres tærskler. De »uudnyttede« mængder under stabiliseringsmekanismen (ca. 4,8 mio. ton) er væsentligt højere end den samlede import fra Nicaragua til dato (14 787 ton).
            
         
               (7)
            
            
               Importprisen fra Nicaragua var i gennemsnit på 488 EUR pr. ton i de første 2 måneder af 2018, hvilket er 26 % lavere end de gennemsnitlige priser på den øvrige import af friske bananer til Unionen.
            
         
               (8)
            
            
               På trods af den lave pris på bananer, der importeres fra Nicaragua, blev der i marts 2018 ikke registreret nogen negativ ændring i den gennemsnitlige engrospris for bananer på EU-markedet, som fortsat var høj. I marts 2018 beløb den gennemsnitlige engrospris for bananer (uanset oprindelse) sig således til 1 094 EUR pr. ton, hvilket er 11 % højere end den tilsvarende pris i marts 2017 (977 EUR pr. ton). Derudover beløb den gennemsnitlige engrospris for bananer produceret i Unionen sig til 1 006 EUR pr. ton i marts 2018, hvilket er på niveau med prisen i marts 2017 (996 EUR pr. ton).
            
         
               (9)
            
            
               Der er således på nuværende tidspunkt hverken tegn på, at EU-markedets stabilitet er blevet forstyrret af importen af friske bananer fra Nicaragua i mængder, der ligger ud over den definerede årlige udløsende importmængde, eller at dette har haft nogen betydelig indvirkning på EU-producenternes situation.
            
         
               (10)
            
            
               Der er endvidere hverken tegn på fare for alvorlig forværring på EU-markedet eller på alvorlig forværring af den økonomiske situation i regionerne i EU's yderste periferi i april 2018.
            
         
               (11)
            
            
               Derfor synes en suspension af præferencetolden på importen af bananer med oprindelse i Nicaragua ikke at være hensigtsmæssig på nuværende tidspunkt.
            
         
               (12)
            
            
               Det bør bemærkes, at importmængden fra Nicaragua i 2017 overskred tærsklen den 2. maj, og at importmængden ved udgangen af det pågældende år nåede op på 50 000 ton. Kommissionen konkluderede dog i sin efterfølgende analyse, at hverken denne importmængde eller andre importmængder fra lande, der er omfattet af stabiliseringsmekanismen, har forårsaget forstyrrelser på EU-markedet.
            
         
               (13)
            
            
               I betragtning af at den årlige udløsende mængde blev overskredet allerede i april, og selv om den samlede import fra Nicaragua til EU-markedet er lav, vil Kommissionen fortsætte sin overvågning i denne henseende og kan i givet fald træffe foranstaltninger —
            
         VEDTAGET DENNE AFGØRELSE:
   Artikel 1
   Den midlertidige suspension af præferencetold på importen af friske bananer henhørende under position 0803 00 19 i Den Europæiske Unions kombinerede nomenklatur og med oprindelse i Nicaragua er ikke hensigtsmæssig.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 14. juni 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 17 af 19.1.2013, s. 13.
   
      (2)  EUT L 346 af 15.12.2012, s. 1.